গলি গুলিয়া শুরু হলেই দেখা যায় এই সিনেমার স্বভাবগম্ভীর নায়ক খুদ্দুস তাঁর অপরিচ্ছন্ন, অগছালো নোংরা ঘরে টিভির দিকে তাইয়ে বসে। টিভিতে সে দেখছে বাড়ির নীচের গলির নানা দৃশ্য। গণেশী, খুদ্দুসের বন্ধু এসে উপস্থিত হয়, বেশ কয়েকদিন ধরেই খুদ্দুস তাঁর ফোন না ধরায় তাঁকে কিঞ্চিত মারধরও করে। আসলে দু-তিন জন মানুষের একাকীক্ত, মানসিক সমস্যা, মনোরোগ আর পালাতে চাওয়া নিয়েই আবর্তিত দীপেশ জৈনের এই সিনেমা। এই সিনেমা দিয়েই বলিউডে আত্মপ্রকাশ করলেন দীপেশ। বলিউডের 'উন্মাদ' মানুষ বলতে যা বোঝে খুদ্দুসের ভূমিকায় মনোজ বাজপেয়ী একেবারেই সেরকম নন। প্রতিটি মানুষের ভেতরের অশান্তির তীব্রতা বোঝাতে সংলাপ দরকার নেই, এই ছবির দৃশ্যপট আর অভিনেতাদের অভিব্যক্তিই যথেষ্ট।